CSERELAP

a 2021. június 24-i rendes ülés

11. számú napirendi pont határozatának melléklete

Ügyiratszám: FPH… /… - … /2019

Budapest Fővárosi Városrehabilitációs Keretből a 2018. évi TÉR\_KÖZ pályázaton nyert támogatás felhasználására, a 2019. 01. 21 napján kelt Együttműködési Megállapodás alapján kötendő

Támogatási Szerződés

amely létrejött egyrészről

Budapest Főváros Önkormányzata (1052 Budapest, Városház utca 9-11.), képviseli: Karácsony Gergely főpolgármester,

mint támogató (továbbiakban: **Támogató**)

Székhely: 1052 Budapest, Városház utca 9-11.

Törzskönyvi azonosítószám: 735638

Statisztikai számjel: 15735636-8411-321-01

Adószám: 15735636-2-41

Pénzforgalmi számlaszám: 11784009-15490012-10010000

másrészről

Budapest Főváros II. Kerületi Önkormányzat, mint kedvezményezett (továbbiakban: **Kedvezményezett**),

Postacím: 1277 Budapest 23, Pf. 21

Székhely: 1024 Budapest, Mechwart liget 1.

Törzskönyvi azonosítószám: 735650

Statisztikai számjel: 15735650-8411-321-01

Adószám: 15735650-2-41

Pénzforgalmi számlaszám, amelyre a támogatás utalásra kerül: 12001008-00201761-00100004

Aláírásra jogosult képviselője: Őrsi Gergely polgármester

**Támogató** és **Kedvezményezett** (továbbiakban együtt: **Szerződő Felek**) között a **„Közösségi Liget megvalósítása”** című pályázat megvalósítására a mai napon az alábbi tartalommal:

1. **Előzmények**
   1. **Támogató** a Fővárosi Városrehabilitációs Keret felhasználásának szabályairól szóló 27/2013. (IV.18.) számú Főv. Kgy. rendeletben (a továbbiakban: Városrehabilitációs rendelet) foglaltak szerint „A” program: Közterületek komplex megújítása, valamint „B” program: Közösségi célú városrehabilitációs programok tárgyú pályázati felhívást tett közzé a kerületi önkormányzatok városrehabilitációs munkáinak támogatására (továbbiakban: Pályázati Felhívás), amelyre **Kedvezményezett** a Képviselő-testülete 151/2018.(VI.21.) számú határozatával elfogadott, FPH059/1004-1-2018 számon iktatott pályázatot nyújtott be. A 790/2018. (IX.26.) számú Főv. Kgy. határozat alapján **Kedvezményezett** vissza nem térítendő támogatásban részesül. A **Szerződő Felek** az FPH059/1004-5/2018 ügyiratszámú együttműködési megállapodásban (továbbiakban: Együttműködési Megállapodás) egyeztek meg a benyújtott pályázat alapján előkészíteni és megvalósítani kívánt kulcsfontosságú projektelemekről, és rögzítették a jelen Támogatási Szerződés (továbbiakban: **Szerződés**) elfogadásának határidejét.
   2. Későbbiekben **Felek** az Együttműködési Megállapodást két alkalommal módosították, a Támogatási Szerződés megkötési határidejének módosítása érdekében. Az Együttműködési Megállapodás 2. sz. módosítása alapján a Támogatási Szerződés megkötésének határideje: 2021. október 31.
   3. A **Szerződés** 1. számú mellékletében felsorolt projektrészelemek összessége (továbbiakban: **Projekt**) tartalmilag felöleli az Együttműködési Megállapodásban rögzített kulcsfontosságú projektelemeket, és minden további megvalósítani kívánt projektrészelemet is. A jelen **Szerződés** mellékletét képezi, és a **Szerződő Felek**re kötelező érvényű a **Projekt**et érintő valamennyi olyan tanulmány, elemzés, hatósági engedély, műszaki és pénzügyi terv és tartalom, nyilatkozat és egyéb dokumentum, valamint ezek módosításai, amelyet a **Kedvezményezett** a pályázat mellékleteként és a **Szerződés** megkötéséhez szükséges részletesen kidolgozott anyagként benyújtott, amelyek fizikai értelemben nem kerülnek csatolásra a jelen **Szerződés**hez.
   4. **Támogató** részéről a ……………… határozat felhatalmazta a Főpolgármestert, a **Kedvezményezett** részéről a Képviselő-testület …./……..(…..) számú határozata felhatalmazta a Polgármestert a jelen **Szerződés** aláírására.
2. **Szerződés tárgya**
   1. Az Előzményekben meghatározottak szerint **Szerződő Felek** az alábbi **Szerződés**t kötik:

A jelen **Szerződés** tárgya a **„Közösségi Liget megvalósítása”** címen benyújtott pályázat alapján megvalósítani kívánt **Projekt** elszámolható költségeinek a Fővárosi Költségvetésben városrehabilitáció céljára elkülönített költségvetési előirányzatból vissza nem térítendő támogatás formájában történő finanszírozása.

* 1. A **Projekt** megvalósításának helyszíne

|  |  |  |  |
| --- | --- | --- | --- |
| **Helyrajzi szám** | **Cím, vagy fekvés pontos körülhatárolása** | **Tulajdonos / Vagyonkezelő** | **Tulajdoni hányad** |
| 51705/2 | 1028 Budapest, Szabadság utca 49-69.  1028 Budapest, Kadarka utca 2-14.  1028 Budapest, Áchim András utca 18-32.  1029 Budapest, Máriaremetei út 226-230. | Budapest Főváros II. Kerületi Önkormányzat | 1/1 |
| 51736 | 1029 Budapest, Máriaremetei út | Budapest Főváros II. Kerületi Önkormányzat | 1/1 |
| 54638 | 1029 Budapest, Máriaremetei út | Budapest Főváros II. Kerületi Önkormányzat | 1/1 |
| 54636/3 | 1028 Budapest, Szabadság utca | Budapest Főváros II. Kerületi Önkormányzat | 1/1 |

* 1. A Projektben érintett egyéb Együttműködő Partnerek mellett a fenti 2.2. pontban felsorolt **Kedvezményezettől** különböző tulajdonosok és vagyonkezelők is Együttműködő Partnernek minősülnek.

1. **A Projekt megvalósításának időbeli ütemezése**
   1. A **Projekt** megvalósításának kezdete

A **Projekt** megvalósítási időszakának kezdete a jelen **Szerződés** hatályba lépésének időpontja.

* 1. A **Projekt** befejezése és lezárása
     1. A **Projekt** befejezési határideje: **2022. 12. 15.**

A **Projekt** akkor tekinthető befejezettnek, ha a jelen **Szerződés** 1. sz. mellékletében meghatározott létesítmény(ek) kivitelezése befejeződött, a sikeres műszaki átadás-átvételi eljárás(ok) véget értek, a nem beruházási elemek megvalósultak, és **Kedvezményezett** a jelen **Szerződés**ben vállalt valamennyi kötelezettséget – hatósági engedélyhez kötött tevékenység esetén a hatósági engedélyekben foglaltaknak megfelelően – teljesítette, a szükséges jogerős hatósági engedélyeket (használatbavételi engedély, forgalomba helyezési engedély, stb.) megszerezte és az elszámolást benyújtotta A **Projekt** befejezési határidejéig fel nem használt támogatást a **Kedvezményezett** elveszíti. A pályázaton elnyert, de fel nem használt pénzeszközök a Kereten maradnak.

* + 1. A **Projekt** akkor tekinthető lezártnak, ha **Támogató** a **Kedvezményezett** záró beszámolóját elfogadta, és az utolsó elszámolás alapján a támogatást átutalta.
  1. A **Projekt**ben felmerülő költségek elszámolhatósága az 1. sz. mellékletben szereplő tevékenységi köröknek (építés és eszközbeszerzés, nem beruházási tevékenységek, előkészítés) megfelelően, az alábbiak szerint történik:

1. A **Projekt** nem beruházási tevékenységeinek költségei keretében kizárólag a 2.2. pontban meghatározott helyszínhez szorosan kötődő projektrészelemek támogathatók. A **Projekt** megvalósításában résztvevő szervezetek általános működési költségei nem számolhatók el.
2. a támogatott Projektre vonatkozó és felmerülő költségek elszámolhatóságának részletfeltételeit egyebekben a Pályázat Felhívás, az Együttműködési Megállapodás, jelen támogatási szerződés, továbbá a Városrehabilitációs rendelet tartalmazza.
   1. A költség felmerülésének időpontja az elszámolni kívánt számla kiállításának dátuma.
   2. A támogatás terhére a 3.2.1. pontban foglalt **Projekt** befejezési határidejéig felmerült költségek számolhatók el, függetlenül a pénzügyi teljesítés időpontjától. A befejezési határidőt követően felmerült költségre támogatás nem folyósítható.
   3. **Kedvezményezett** vállalja, hogy a **Projekt**et a 3.1. és 3.2. pont szerint megvalósítja és befejezi, valamint a **Projekt** lezárását követő 5 éven belül a **Projekt**ben érintett, 2.2. pontban megjelölt ingatlanok nem kerülnek elidegenítésre, a létrehozott funkciókat, illetve befogadott programokat legalább 5 éven át működteti, mely működtetés igazolásaként évente szöveges, fotódokumentációval ellátott beszámolót nyújt be a **Támogató** részére.
3. **A pénzügyi elszámolás rendje**
   1. A **Projekt** összköltsége

A **Projekt** bruttó (ÁFA-val számított) összköltsége 479.095.156 Ft, azaz négyszázhetvenkilencmillió-kilencvenötezer-százötvenhat forint az 1. számú melléklet szerinti részletezésben.

Az 1. számú melléklet táblázatos formában tartalmazza a **Projekt** projektrészelemenkénti bruttó költségeit, támogatásra és **Kedvezményezett** által biztosított forrásra bontva. Az elszámolásoknál beérkező számlák a projektrészelemenként megjelölt támogatási intenzitás alapján kerülnek kifizetésre a 4.8.4. B) 3) bekezdés szerint benyújtott projektrészelemenkénti számlaösszesítő alapján, mindaddig, amíg az adott projektrészelemhez meghatározott támogatási keret ezt lehetővé teszi.

A **Kedvezményezett** vállalja, hogy a **Projekt** megvalósításához szükséges, a támogatási összegen túl felmerülő valamennyi forrást biztosítja, abban az esetben is, ha a vállalt önrészt együttműködő partner bevonásával vállalta, függetlenül attól, hogy az együttműködő partner a vállalt pénzügyi hozzájárulását nem teljesíti.

* 1. Az 1. sz. mellékletben szereplő tevékenységi körökön belül, az azonos támogatási intenzitású projektrészelemek költségei között a **Szerződés** módosítása nélkül, megalapozott szakmai indokkal átcsoportosítás lehetséges a költségcsökkentéssel érintett projektrészelem költségének legfeljebb 10%-kal történő csökkentéséig, ha az átcsoportosítás valamennyi támogatott projektrészelem I. osztályú minőségben történő megvalósulását szolgálja.
  2. A költség átcsoportosítást **Kedvezményezett** a Támogató részére írásban köteles előzetesen jelezni a negyedéves beszámoló keretében, a **Szerződés** 1. számú mellékletének aktualizált változatát megküldve és az átcsoportosítás szükségességét indokolva, amelyet a **Támogató** kapcsolattartója írásbeli nyilatkozatban 10 munkanapon belül fogad vagy utasít el.
  3. Amennyiben a **Projekt** összköltsége növekszik, **Kedvezményezett** továbbra is kizárólag a jelen **Szerződés**ben foglalt támogatási összegre jogosult. Az összköltség-növekedést **Kedvezményezett** írásban köteles előzetesen jelezni és indokolni a negyedéves beszámoló keretében. A **Szerződés**ben szereplő összköltség és a megnövekedett összköltség különbözetét többletköltségként kell szerepeltetni az 1. sz. melléklet benyújtásra kerülő, aktualizált változatában, a **Szerződés** módosítása nélkül. A többletköltség összege támogatásban nem részesül, **Kedvezményezett** jelen **Szerződés** aláírásával kötelezettséget vállal arra, hogy a többletköltséget saját forrása terhére biztosítja
  4. Ha a **Projekt** teljes megvalósítása mellett az összköltsége a **Szerződés** megkötésekor meghatározott, és az 1. sz. mellékletben megjelölt költséghez képest csökken, a támogatási összeget is arányosan csökkenteni kell.
  5. A támogatásban részesült beruházás számviteli előírásoknak megfelelő nyilvántartásáról és aktiválásáról, az ezzel kapcsolatos beszámolási kötelezettségről a **Kedvezményezett** köteles gondoskodni.

# A támogatás összege

A támogatás összege összesen legfeljebb 300 000 000 Ft, azaz Háromszázmillió forint.

Amennyiben a jelen **Szerződés** megkötésekor hatályos ÁFA szabályozás a jelen **Szerződés** hatálya alatt változik, a hatályos szabályozás a jelen **Szerződés** ÁFÁ-ra vonatkozó rendelkezéseit a **Szerződő Felek** minden külön nyilatkozata, szerződésmódosítás nélkül módosítja, azzal a megkötéssel, hogy amennyiben az ÁFA mértéke csökken, a támogatás összege is csökken, amennyiben az ÁFA mértéke nő, a támogatás összege nem növelhető.

* 1. A támogatás lehívásának feltételei
     1. A megítélt támogatás kifizetése a **Projekt**hez közvetlenül kapcsolódó számlák, illetve a **Projekt** tevékenységek elvégzését, a költségek felmerülését igazoló egyéb dokumentumok szerint összeállított elszámolások alapján utófinanszírozással történik.
     2. **Támogató** a **Kedvezményezett** részére előleget nem biztosít.
     3. **Kedvezményezett** köteles a **Szerződés** hatályba lépésétől számítva negyedévente rövid szakmai beszámolót készíteni a megvalósítás előrehaladásáról, és azt eljuttatni **Támogató** részére a negyedév utolsó munkanapjától számított 10 napon belül, a 4.8.4. pontban leírtak szerint.

**Kedvezményezett** időközi kifizetési igényt a 4.8.4. pontban leírt dokumentumok beadásával, kizárólag az alábbi feltételek együttes megléte esetén nyújthat be:

1. **Kedvezményezett** a negyedéves beszámoló keretében nyújtja be a kifizetési igényt;
2. az időközi kifizetési igényben szereplő számlák támogatástartalmának összege meghaladja az 50 millió forintot;
3. a 4.7. pontban rögzített támogatás összegének legalább 10%-a, azaz 30.000.000 Ft fennmarad a záróelszámolásra.
   * 1. A negyedéves beszámoló(k) és az elszámolás(ok) keretében benyújtandó dokumentumokat kinyomtatva Budapest Főváros Főpolgármesteri Hivatal Várostervezési Főosztály címére kell eljuttatni, és a nyomtatottan beadott dokumentumokkal megegyező tartalommal elektronikusan a [zart.budapest.hu/terkoz](https://zart.budapest.hu/terkoz/_layouts/15/start.aspx#/SitePages/Kezd%C5%91lap.aspx) oldalon keresztül kell feltölteni. A [zart.budapest.hu/terkoz](https://zart.budapest.hu/terkoz/_layouts/15/start.aspx#/SitePages/Kezd%C5%91lap.aspx) oldalhoz **Támogató** regisztrációs név és kód megadásával biztosít hozzáférést **Kedvezményezett** részére legkésőbb az első negyedéves beszámoló benyújtását megelőzően. A feltöltéssel kapcsolatos további útmutatók a [terkoz.budapest.hu](http://terkoz.budapest.hu) honlapon elérhetőek.

A negyedéves beszámoló(k) és az elszámolás(ok) keretében benyújtandó dokumentumok az alábbiak:

1. Negyedéves beszámoló keretében benyújtandó:
2. a kitöltött, **Kedvezményezett** hiteles aláírásával ellátott, adott időszakra szóló szöveges beszámoló űrlap (a kitöltendő sablon a [terkoz.budapest.hu](http://terkoz.budapest.hu) oldalon elérhető);
3. fotódokumentáció (helyszínenként legalább 3-3 fotó, elektronikusan min. 300 dpi felbontásban, jpg formátumban);
4. az adott időszakban a **Projekt**tel kapcsolatos sajtómegjelenések másolatai;
5. a **Szerződés** 4.2. pontjában leírtak szerinti, szerződésmódosítást nem igénylő költségátcsoportosítás, vagy a 4.4 pont szerinti összköltség-növekedés esetén a **Szerződés** 1. számú mellékletének aktualizált változata;
6. a **Projekt** ütemezésének - a 3.2.1. pontban rögzített befejezési határidőt nem érintő - módosítása esetén a **Szerződés** 2. számú mellékletének aktualizált változata.
7. Időközi elszámolás keretében az A) részben felsoroltakon túl benyújtandó:
8. a **Kedvezményezett** aláírásával ellátott kifizetést igénylő levél, a projektcím, és az igényelt összeg megjelölésével;
9. a kitöltött, **Kedvezményezett** aláírásával ellátott kifizetési igény adatlap (a kitöltendő sablon a [terkoz.budapest.hu](http://terkoz.budapest.hu) oldalon elérhető);
10. a kitöltött, **Kedvezményezett** aláírásával ellátott, tételes és projektrészelemenkénti számlaösszesítő, amellyel a **Kedvezményezett** felelősséget vállal azért, hogy akár a **Kedvezményezett** akár az együttműködő partner nevére kiállított számlák **Projekt**en belüli elszámolása jogszerű és indokolt (a kitöltendő sablonok a [terkoz.budapest.hu](http://terkoz.budapest.hu) oldalon elérhetőek);
11. az adott cím és mennyiség szerinti feladatra szóló, tételesen az alábbiak szerint kiállított és kollaudált számlák hitelesített másolati példánya (Az eredeti számlára a **Kedvezményezett**nek rá kell írnia: „A munka elvégzését igazolom, az összeg kifizetését javaslom." - dátum, aláírás és pecsét - valamint fel kell tüntetni, hogy a számla a „Fővárosi Városrehabilitációs Keret támogatásának lehívása céljából benyújtásra került”. A másolati példány hiteles, ha **Kedvezményezett** vagy a **Kedvezményezett** részéről meghatalmazott aláírásával látja el);
12. a számla címzettjének nyilatkozata arról, hogy az általános forgalmi adóról szóló 2007. évi CXXVII. törvény értelmében ÁFA-visszatérítésre jogosult-e (amennyiben a számla címzettje ÁFA-visszatérítésre jogosult, úgy a **Kedvezményezett** csak az ÁFA értékével csökkentett támogatási összegre jogosult, amelyet a számlaösszesítőn fel kell tüntetnie);
13. amennyiben a támogatásból megvalósuló tevékenység(ek) a közbeszerzésekről szóló 2015. évi CXLIII. törvény hatálya alá tartozik(nak), úgy a **Kedvezményezett** által lefolytatott közbeszerzési eljárás összegezésének másolati példánya, és **Kedvezményezett** nyilatkozata arról, hogy a közbeszerzési eljárás szabályait betartotta;
14. amennyiben az adott beszerzéshez nem szükséges közbeszerzési eljárás lefolytatása, úgy a **Kedvezményezett** által lefolytatott diszkriminációmentes és a hatályos beszerzési szabályzatának megfelelő beszerzési eljárás összegezésének másolati példánya, és **Kedvezményezett** nyilatkozata arról, hogy az adott eljárás szabályait betartotta;
15. a vonatkozó megbízási vagy vállalkozási szerződések **Kedvezményezett** vagy a **Kedvezményezett** részéről meghatalmazott aláírásával hitelesített másolata;
16. amennyiben a **Kedvezményezett** a **Projekt** megvalósításába együttműködő partnereket von be, és számukra az adott projektrészelem finanszírozására szánt támogatás összegét tovább adja, a **Kedvezményezett** és az együttműködő partnerek közötti szerződés **Kedvezményezett** vagy a **Kedvezményezett** részéről meghatalmazott aláírásával hitelesített másolata;
17. a vállalkozó teljesítéséről a **Kedvezményezett** vagy az együttműködő partner által kiállított teljesítésigazolás;
18. a vállalkozó és a **Kedvezményezett** vagy az együttműködő partner közötti műszaki átadás-átvételről szóló jegyzőkönyv másolata;
19. a teljesítést alátámasztó egyéb dokumentumok (pl. építési napló) szükség esetén.
20. Záróelszámolás keretében az A) és B) részben felsoroltakon túl benyújtandó:
21. a megfelelően kitöltött indikátor táblázat;
22. rövid, 3-5 perces videofilm, amely dokumentálja a Projekt megvalósulási folyamatát, környezeti és társadalmi szempontból elért eredményeit és várható hatását;
23. megvalósulási terv.
    1. Az elszámolás és ellenőrzés rendje
       1. A jelen **Szerződés** 4.8.4. pontja alapján a **Kedvezményezett** által összeállított elszámolás Főpolgármesteri Hivatalhoz történő beérkezését követő 45 napon belül **Támogató** elbírálja annak helyességét, és – hibátlan és hiánytalan elszámolási dokumentáció esetén – **Támogató** intézkedik a támogatás **Kedvezményezett** bankszámlájára történő átutalásáról.
       2. Hiánypótlás esetén a **Támogató** az elszámolás beérkezésétől számított 10 munkanapon belül jogosult **Kedvezményezett**et írásban felszólítani a szükséges dokumentumok benyújtására. A hiánypótlás teljesítésére **Kedvezményezett**nek a kézhezvételtől számított legfeljebb 10 munkanap áll rendelkezésére. A hiánypótlás Főpolgármesteri Hivatalhoz történő beérkezésétől számított újabb 45 nap áll rendelkezésére a **Támogató**nak az elszámolás elbírálására és a számlaösszeg jelen **Szerződés** 1. sz. mellékletében meghatározott százalékának a **Kedvezményezett** bankszámlájára történő átutalásra.
       3. **Kedvezményezett** tudomásul veszi, hogy a **Támogató** a támogatás kifizetését megelőzően jogosult helyszíni ellenőrzést tartani, amelynek keretében ellenőrzi az elszámolás keretében benyújtott dokumentáció eredeti példányát, a **Projekt** pénzügyi, műszaki előrehaladását.
       4. A **Projekt**et a **Kedvezményezett** a szakmai szabványok, szokások és előírások szerint, I. osztályú minőségben köteles megvalósítani. A **Kedvezményezett** a hatályos jogszabályokban definiált műszaki ellenőrt köteles alkalmazni az építkezés megfelelő színvonalának ellenőrzésére. **Kedvezményezett** köteles a megvalósítás érdekében kifejtett tevékenysége során költséghatékonyan eljárni, a közpénzek felhasználásának átláthatóságát biztosítani, az erre irányuló jogszabályi rendelkezéseket betartani. A **Támogató**t a **Kedvezményezett** által a **Projekt** megvalósítására irányuló tevékenységével, a beruházási feladatok elvégzésével kapcsolatban semminemű műszaki, pénzügyi és jogi felelősség nem terheli.
24. **Fővárosi tulajdonú, vagy fővárosi vagyonkezelésű ingatlan kezelése**

A **Projekt** a **Támogató** tulajdonában lévő ingatlan(oka)t nem érint, a **Támogató** vagyonkezelésében lévő ingatlan(oka)t nem érint.

1. **Közbeszerzésekre vonatkozó szabályok**
   1. Amennyiben a **Projekt** megvalósítása során közbeszerzési vagy egyéb beszerzési eljárás lefolytatásának kötelezettsége fennáll, a **Kedvezményezett** vagy az együttműködő partnerek a szükséges közbeszerzési vagy egyéb beszerzési eljárásokat lefolytatják. A **Kedvezményezett** vagy az együttműködő partnerek által közbeszerzési és egyéb beszerzési eljárás szabályos lefolytatásáért kizárólag a **Kedvezményezett** felel, az esetlegesen kiszabott bírságot vagy egyéb, a szabálytalanság miatti fizetési kötelezettségét a támogatás terhére nem számolhatja el a **Kedvezményezett**.
   2. Továbbadott támogatás esetén a **Támogató** jogosult megismerni az együttműködő partnerek mindenkor hatályos közbeszerzési szabályzatát.
   3. Amennyiben a **Kedvezményezett**et, vagy az együttműködő partnerét a **Projekt** megvalósítása során közbeszerzési eljárás lefolytatásának kötelezettsége terheli, az eljárás lefolytatását követően **Kedvezményezett**nek kötelessége a **Támogató** tájékoztatása a **Szerződés** 4.8.4. B) 6) pontjában foglaltak szerint. Amennyiben a közbeszerzési eljárás alapján létrejött vállalkozási szerződés miatt olyan költségátcsoportosítás válik szükségessé, ami a 4.2. pont szerinti feltételeknek nem tesz eleget, úgy a **Kedvezményezett** köteles a **Szerződés** módosítását kezdeményezni a 8. pont szerint.
2. **Kommunikáció, nyilvánosság**
   1. **Kedvezményezett** a **Projekt** megvalósítása során köteles a hatályos jogszabályokban meghatározott tájékoztatási és nyilvánossági kötelezettségeknek eleget tenni, a **Projekt**ről és a támogatásról az ott meghatározott módon és tartalommal információt nyújtani.
   2. **Támogató** jelen **Szerződés** aláírásával egyidejűleg nyomdakész, digitális formátumban a **Kedvezményezett** rendelkezésére bocsátja a **Projekt** megvalósítása során alkalmazandó kötelező arculati elemeket (pl.: logó), és az azok alkalmazásáról részletes útmutatást adó arculati kézikönyvet. **Kedvezményezett** kötelezettsége, hogy a **Projekt**tel összefüggő kommunikációs tevékenysége során – valamennyi nyilvános rendezvényen, kommunikációs terméken, média-megjelenéseiben, a beruházások és közösségi programok tájékoztató és információs tábláin – alkalmazza a kötelező arculati elemeket az arculati kézikönyvben foglaltaknak megfelelően.
   3. A kötelező arculati elemek mellőzése, vagy részleges alkalmazása a kommunikációra elszámolható összegekre jutó támogatás megvonását vonja maga után.
   4. **Kedvezményezett** kijelenti, hogy a **Projekt**tel kapcsolatos, a szerzői jogról szóló 1999. évi LXXVI. törvény értelmében szerzői jogi védelem alá tartozó szellemi alkotásokat – a negyedéves beszámolók, a záróelszámolás, illetve a folyamatos kapcsolattartás során átadott fotókat, videókat és látványterveket - a **Támogató** rendelkezésére bocsátja, további **Támogató** általi felhasználásához (különösen többszörözés, terjesztés, nyilvános előadás, a nyilvánossághoz közvetítés sugárzással vagy másként, a sugárzott műnek az eredetihez képest más szervezet közbeiktatásával a nyilvánossághoz történő továbbközvetítése, az átdolgozás, a kiállítás) hozzájárul, és kijelenti, hogy **Támogató** további ellenszolgáltatás nélkül harmadik személynek engedélyt adhat a videók, fotók és látványtervek felhasználására (különösen többszörözésre, terjesztésre, nyilvános előadásra, a nyilvánossághoz közvetítésre sugárzással vagy másként, a sugárzott műnek az eredetihez képest más szervezet közbeiktatásával a nyilvánossághoz történő továbbközvetítésére, az átdolgozásra, a kiállításra).
   5. A **Kedvezményezett** a **Projekt** nyilvánossága kapcsán kötelezett az alábbi tevékenységek elvégzésére:
3. a beruházás helyszínén, a **Támogató**val egyeztetett helyen tájékoztató tábla elhelyezése a jelen **Szerződés** hatályba lépését követő első negyedéven belül, és a tájékoztató tábla fenntartása a **Projekt** megvalósulása során, illetve a Projekt befejezését követően információs tábla kihelyezése a **Támogató** által **Kedvezményezett** részére rendelkezésre bocsátott arculati kézikönyvben meghatározottak szerint, legalább a fenntartási idő végéig;
4. **Támogató**val együttműködve egységes online és offline kommunikációs tevékenység, mind a lakosság, mind a szakma számára. **Támogató** megbízásából az Urban Dialog Kft. kötelezettséget vállalt a TÉR\_KÖZ projektek interaktív felületen való megjelenítésére a [www.budapestdialog.hu](http://www.budapestdialog.hu) oldalon, és hozzáférést nyújtott a **Kedvezményezett** részére a **Projekt** elemző, fejlődési folyamatot követő bemutatására. **Kedvezményezett** vállalja, hogy aktívan részt vesz a projektkészültség alapján a feltöltött adatok frissítésében a **Projekt** befejezését követő fenntartási időszak végéig.
5. Sajtóközlemények kiküldése a **Projekt** indításáról, zárásáról és a sajtómegjelenések összegyűjtése.
   1. A **Kedvezményezett** köteles bármely, a **Projekt**tel kapcsolatban szervezett eseményről a **Támogató** kijelölt szervezeti egységét (Budapest Főváros Főpolgármesteri Hivatal Várostervezési Főosztály) írásban értesíteni, legkésőbb a rendezvény napját megelőző 10 nappal.
6. **Szerződésmódosítás**
   1. A **Kedvezményezett** vagy a **Támogató** kezdeményezésére a **Szerződés** közös megegyezéssel módosítható. A **Szerződés** bármiféle módosítása, beleértve az ahhoz csatolt mellékleteket is, csak írásos formában, valamennyi szerződést kötő fél aláírásával történhet, kivéve, ha jogszabály vagy a **Szerződés** valamely pontja eltérően rendelkezik. A **Kedvezményezett** a **Szerződés** módosítására irányuló kérelmét írásban, indokolással ellátva valamint a kérelmet alátámasztó dokumentumokkal köteles a **Támogató** részére eljuttatni.
   2. A **Támogató** - ide nem számítva az esetleges hiánypótlás idejét - a módosításra irányuló kérelem beérkezését követő 45 napon belül megküldi a **Kedvezményezett**nek a módosítás tervezetét, vagy – a kérelem elutasítása esetén – az elutasítást és annak indoklását. A **Szerződés** módosításához a Támogató jóváhagyása szükséges, ezért az egyeztetett módosításokat a Fővárosi Önkormányzat belső eljárásrendjének megfelelően fogadhatja el. A **Támogató** által elkészített és elfogadott szerződésmódosítást a **Kedvezményezett** egyetértés esetén annak kézhezvételétől számított 30 napon belül köteles aláírva visszaküldeni a **Támogató**nak.

* 1. A **Kedvezményezett** a **Szerződés** módosítását köteles kezdeményezni, ha

1. változik a **Projekt** bármely, a célkitűzéseket befolyásoló, lényeges jellemzője;
2. ha az 1. sz. mellékletben foglalt pénzügyi táblától a **Szerződés** 4.2. pontjában megjelölt módon túl el akar térni;
3. ha **Projekt** befejezésének 3.2.1. pontban vállalt határideje változik.
4. **Támogatás folyósításának felfüggesztése**

## A Támogató felfüggesztheti a támogatás folyósítását, ha

1. a **Kedvezményezett** által elvégzett tevékenység eltér a céltól, illetve a **Szerződés**ben meghatározott célokhoz mért előrehaladás nem kielégítő, és a **Támogató** a **Kedvezményezett** negyedéves vagy záró beszámolóját elutasítja;
2. tervezett vagy rendkívüli helyszíni ellenőrzés megállapításai alapján ez indokolt;
3. a **Szerződés** megkötését követően a **Kedvezményezett** olyan nyilatkozatot tesz, vagy a **Támogató** olyan körülményről szerez tudomást, amely a támogatás visszavonását, a **Szerződés**től történő elállást teheti szükségessé,
4. a **Kedvezményezett** olyan változásról tesz bejelentést a **Támogató**hoz, amely szerződésmódosítást tesz szükségessé.
   1. A felfüggesztésről a **Támogató** a **Kedvezményezett**et írásban haladéktalanul tájékoztatja, amelyben megjelöli a felfüggesztésre okot adó körülményt és a megszüntetésére kitűzött határidőt. Amennyiben a **Kedvezményezett** a felfüggesztésre okot adó körülményt **Támogató** által tűzött határidőn belül nem szünteti meg, az szerződésszegésnek minősül.

A támogatás felfüggesztése, illetve a támogatás visszatartása esetén a **Kedvezményezett**et kártalanítás, kártérítés, illetve késedelmi kamat nem illeti meg. A **Kedvezményezett**et a vele szemben alkalmazott szankciók nem mentesítik a **Szerződés**ben foglalt kötelezettségei teljesítése alól.

1. **A Kedvezményezett általi szerződésszegés esetei és jogkövetkezményei**
   1. A **Kedvezményezett** általi szerződésszegés esetei

A **Szerződés** **Kedvezményezett** általi megszegésének minősül minden olyan cselekmény vagy mulasztás, amellyel a **Kedvezményezett**:

1. a támogatást jogszabálysértő vagy szerződésellenes módon, nem rendeltetésszerűen, illetve nem a **Projekt** céljának megvalósítására használja fel, vagy a támogatott tevékenység megvalósítása a **Kedvezményezett**nek felróható egyéb módon meghiúsul, illetve tartós akadályba ütközik, vagy
2. ha a **Szerződés** vagy annak melléklete teljesítésével összefüggésben keletkezett, vagy jogszabályon alapuló kötelezettségét megszegi, annak nem tesz eleget így különösen, ha:
3. a **Kedvezményezett** nem jelent haladéktalanul a **Támogató**nak bármely olyan körülményt, amely a **Projekt** megvalósítását, a támogatás céljának elérését veszélyezteti, amely által a **Projekt** megvalósítása részben vagy egészben meghiúsul, tartós akadályba ütközik, vagy a pályázatban, illetve a jelen **Szerződés**ben foglalt ütemezéshez képest késedelmet szenved, illetve ennek bekövetkezése fenyeget.
4. a **Kedvezményezett** határidőben nem teljesíti a **Projekt**tel kapcsolatos jelentéstételi kötelezettségét, illetve bármely beszámolási kötelezettségét nem a megfelelő formában vagy nem a megfelelő információkkal és mellékletekkel nyújtja be, és kötelezettségét a teljesítésre vagy hiánypótlásra vonatkozó felszólítás kézhezvételétől számított 7 napon belül sem teljesíti,
5. a **Kedvezményezett** a közbeszerzésre, tájékoztatásra, nyilvánosságra vonatkozó kötelezettségeit nem, vagy nem szabályszerűen teljesítette,
6. a **Kedvezményezett** nem tesz eleget, illetve határidőben nem tesz eleget ellenőrzéstűrési kötelezettségének, illetve az ellenőrzésre jogosult ellenőrző szervek munkáját akadályozza, vagy az ellenőrzést megtagadja, és az ellenőrzést az erre irányuló írásbeli felszólításban megjelölt határidőig sem teszi lehetővé,
7. a **Kedvezményezett** a **Támogató** szerződésszerű teljesítésre vonatkozó felszólításában megjelölt határidőt követő 30 napon belül sem teljesíti a **Szerződés** alapján fennálló kötelezettségét;
8. amennyiben jogszabály alapján ellenőrzésre jogosult szerv az ellenőrzés adatai alapján a **Kedvezményezett**nek felróható szerződés- illetve jogszabálysértés megállapítására vonatkozó javaslatot tesz, amellyel a **Támogató** egyetért;
9. a **Kedvezményezett** a 2.2. pontban megjelölt projekthelyszíneket a támogatási jogviszony ideje alatt vagy a **Szerződés** 3.6. pontjában megjelölt időszak végéig elidegeníti, vagy a létrehozott funkciókat nem tartja fenn.
   1. Amennyiben a **Kedvezményezett** a rá vonatkozó jogszabályi, szerződéses vagy egyéb előírást megszegi, a **Támogató** jogosult a **Szerződés**től elállni. A **Szerződés**től történő elállás esetén a **Kedvezményezett** az addig folyósított, felhasznált támogatást egy összegben köteles visszafizetni a **Támogató** által megjelölt bankszámlára, az erről szóló értesítés kézhezvételétől számított 30 napon belül. A visszautalt, illetve fel nem használt támogatás a **Támogató** számláján elkülönített keretbe kerül.
   2. Ha a **Kedvezményezett** a támogatást nem a jelen **Szerződés**ben meghatározottak szerint használja fel és a **Támogató** az elállás jogával nem él, a **Kedvezményezett** köteles az arra való felszólítás kézbesítését követően a nem szerződésszerűen felhasznált összeget 30 napon belül egy összegben a jegybanki alapkamattal együtt visszatéríteni a **Támogató** részére.
   3. Továbbadott támogatás esetén az együttműködő partnerek vonatkozásában jelen **Szerződés** betartásának ellenőrzése a **Kedvezményezett** hatáskörébe tartozik (pl. közbeszerzési kötelezettség, szerződések feltételei), valamint az együttműködő partnerek tevékenységéért úgy felel, mintha maga járt volna el.
10. **Közpénzügyi rendelkezések**

11.1. A **Kedvezményezett** kijelenti, hogy

1. a jelen szerződésben, valamint mellékleteiben foglalt adatok, információk és dokumentumok teljes körűek, valódiak, hitelesek,
2. **Kedvezményezett**, illetve a **Projekt**ben együttműködő partnere az államháztartásról szóló 2011. évi CXCV. törvény (a továbbiakban: Áht.), valamint a nemzeti vagyonról szóló 2011. évi CXCVI. törvény (a továbbiakban: Nvtv.) rendelkezései alapján – a jelen szerződés megkötésének napján – átlátható szervezetnek minősül,
3. **Kedvezményezett**, illetve a **Projekt**ben együttműködő partnere nem áll jogerős végzéssel elrendelt végelszámolás, felszámolás alatt, ellene nem folyik jogerős végzéssel elrendelt csődeljárás vagy egyéb, a megszüntetésre irányuló, jogszabályban meghatározott eljárás, Budapest Főváros Önkormányzata felé nincs három hónapnál régebben lejárt tartozása, illetve nincs ellene folyamatban végrehajtási eljárás,
4. nincs az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége,
5. jelen **Szerződés**ben meghatározott pénzügyi bizonylatok, számlák jelen **Szerződés** szerint támogatott tartalmát más támogató felé nem számolja el.

11.2. A **Kedvezményezett** jelen **Szerződés** aláírásával tudomásul veszi, hogy

1. az Állami Számvevőszék, valamint az arra jogszabályban feljogosított egyéb szervek az átutalt támogatás jogszerű és szerződésszerű felhasználását ellenőrizhetik, vizsgálhatják a jelen szerződést és a támogatás felhasználása során keletkező további szerződéseket,
2. az információs önrendelkezési jogról és az információszabadságról szóló 2011. évi CXII. törvényből (a továbbiakban Adatvédelmi tv.) fakadó kötelezettségének eleget téve, a **Támogató** a jelen **Szerződés** közérdekű adatait (a támogatott neve, támogatás célja, összege, a támogatott program időpontja, helyszíne) közzéteszi internetes portálján (<http://www.budapest.hu>),
3. az Adatvédelmi tv. 27. § (3) bekezdése értelmében közérdekű nyilvános adatként nem minősül üzleti titoknak a támogatás felhasználásával kapcsolatos adat, valamint az az adat, amelynek megismerését, vagy nyilvánosságra hozatalát külön törvény közérdekből elrendeli,
4. kérésre a **Kedvezményezett** a jelen jogviszonnyal összefüggő, és az Adatvédelmi tv. 27 § (3a) bekezdése alapján közérdekből nyilvánosnak minősülő adatokra vonatkozóan a jelen **Szerződés** megkötésekor átadott dokumentumokban bekövetkezett változásokról írásban tájékoztatást ad, szükség esetén a jelen szerződés módosítását kezdeményezi.

11.3. A **Kedvezményezett** az elszámolási kötelezettségének az általános forgalmi adóról szóló 2007. évi CXXVII törvény X. fejezete, a számvitelről szóló 2000. évi C. törvény 167. § (1) és (3) bekezdése, valamint a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet szerinti tartalmi és alaki követelményeknek megfelelő számlával köteles eleget tenni.

1. **Záró rendelkezések**
   1. Jelen **Szerződés 17** oldalon és 7 db eredeti példányban készült. A jelen **Szerződés**hez csatolt 8 db melléklet, és a jelen **Szerződés**hez fizikai értelemben nem csatolt, de a jelen **Szerződés**ben hivatkozott mellékletek a **Szerződés** elválaszthatatlan részeit képezik.
   2. Amennyiben jelen **Szerződés** és az Együttműködési Megállapodás rendelkezései egymásnak ellentmondanak, jelen **Szerződés** rendelkezését kell alkalmazni.
   3. A **Kedvezményezett** a jelen **Szerződés** aláírásával kijelenti, hogy a jelen **Szerződés** tartalmát és a vonatkozó jogszabályokat ismeri és magára nézve kötelezőnek ismeri el.
   4. **Kedvezményezett** kötelezettséget vállal arra, hogy amennyiben a **Projekt** megvalósításába együttműködő partnert von be, úgy az együttműködő partnerrel a jelen **Szerződés** tartalmát megismerteti, és az együttműködő partnerrel kötött megállapodásában az együttműködő partnert kötelezi, hogy a jelen **Szerződés**ben foglaltakat magára nézve kötelezően alkalmazza.
   5. Amennyiben a **Támogató** bármely, a jelen **Szerződés** alapján keletkező bejelentési, jelentéstételi, tájékoztatási kötelezettség, vagy igénylés teljesítéséhez formanyomtatványt bocsát rendelkezésre, szerződésszerű teljesítésnek kizárólag a formanyomtatvány használata minősül.
   6. A **Támogató** indokolt esetben jelen **Szerződés**ben rögzítetteken túl is jogosult a **Kedvezményezett**ől a **Projekt**re vonatkozóan információt kérni (akár szóban, akár írásban), a **Kedvezményezett** pedig köteles azt haladéktalanul megadni az információ kérésének formájában.

* 1. A **Szerződő Felek** a jelen **Szerződés** időtartamára írásban rögzített módon kapcsolattartót jelölnek ki az alábbiak szerint:

**Támogató** részéről a kapcsolattartó:

név: Erő Zoltán Várostervezési Főosztály főosztályvezetője

cím: 1052 Budapest, Városház utca 9-11.

tel: 327-1153

email: ero.zoltan@budapest.hu

**Kedvezményezett** részéről a kapcsolattartó:

név: Keszei Zsolt beruházási igazgató

cím: 1024 Budapest, Mechwart liget 1.

tel: 346-5436

email: keszei.zsolt@masodikkerulet.hu

A kapcsolattartók személyében vagy elérhetőségükben történő változás esetén pedig haladéktalanul, írásban tájékoztatják egymást. A **Szerződés** módosításával, megszüntetésével kapcsolatos jognyilatkozatok közlésének módja cégszerűen aláírt írásbeli nyilatkozat, melyet postai úton tértivevényes küldeményként kell feladni.

* 1. **Kedvezményezett** a jelen **Szerződés**ben rögzített azonosító adataiban bekövetkezett minden változást annak bekövetkeztét követő 5 napon belül köteles írásban bejelenteni a **Támogató** szervezet részére. A kapcsolattartó ill. **Kedvezményezett** azonosító adataiban bekövetkező változások nem igénylik a jelen **Szerződés** módosítását.
  2. A jelen **Szerződés** hatályba lépésének napja megegyezik a **Szerződő Felek** közül az utolsóként aláíró aláírásának napjával.

**Szerződő Felek** a jelen **Szerződés**t átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

Jelen **Szerződés**ben nem szabályozott kérdésekben a Polgári Törvénykönyv, valamint a Fővárosi Városrehabilitációs Keret felhasználásának szabályairól szóló 27/2013. (IV.18.) Főv. Kgy. rendelet rendelkezései az irányadóak.

Mellékletek:

1. sz. melléklet: Projekt költségvetési táblázata (sablon szerint)
2. sz. melléklet: Megvalósítás ütemezése (sablon szerint)
3. sz. melléklet: Tételes költségvetés kiírás, beárazott, részletes költségvetéssel
4. sz. melléklet: Érintett ingatlanok eredeti, 60 napnál nem régebbi hiteles tulajdoni lapja és hiteles helyszínrajza
5. sz. melléklet: A Projektben érintett ingatlanok felújítására és támogatására vonatkozó valamennyi tulajdonosi hozzájárulás (megvalósítási és fenntartási időszakra)
6. sz. melléklet: Kedvezményezett nyilatkozata az államháztartásról szóló törvényben meghatározott költségvetési támogatásra vonatkozó szabályoknak való megfelelésről
7. sz. melléklet: Szükséges jogerős hatósági engedélyek és nyilatkozat (sablon szerint)
8. sz. melléklet: Tervdokumentáció

Budapest, ………………. Budapest, ………………

|  |  |  |  |  |
| --- | --- | --- | --- | --- |
| ...................................… |  | | ….......................................... | |
| **Támogató** |  | | **Kedvezményezett** | |
| Budapest Főváros Önkormányzata  képviseletében |  | | Budapest Főváros II. Kerületi   Önkormányzat | |
| Karácsony Gergely Főpolgármester |  | | Őrsi Gergely  Polgármester | |
| Pénzügyi ellenjegyzést végezte:  Budapest, 20…………………..  ………………………………………………  Nágel Ilona  Pénzügyekért Felelős Aljegyző | |  | |
|  | | Láttam: ……………………  Budapest, 2021. ……..………..  ………………………………………..  dr. Szalai Tibor  jegyző  ……………………………………………... | |

**Budapest, 2021. június 23. Őrsi Gergely**

**Polgármester**